הטרור הערבי:

במהלך השבוע האחרון נרשמו ביומן האירועים של הקול היהודי כ-70 אירועי טרור שבוצעו בידי ערבים בירושלים, יהודה בנימין ושומרון. אירועים אלו כללו פיגוע דקירה, הצתות, השלכת אבנים ובקבוקי תבערה, הנחת מטענים והבערת צמיגים.

במבוא דותן שבצפון השומרון התרחש ביום חמישי פיגוע דקירה במהלכו מחבלת דקרה חייל ופצעה אותו באורח קל. המחבלת נורתה וחוסלה.

במהלך השבוע נפצעו באירועי הטרור חמישה יהודים, כולם ב"ה באורח קל. חייל נפצע בפיגוע הדקירה במבוא דותן, חיילת נפצעה מאבנים שיידו ערבים סמוך לקרית ארבע, נוסעת נפצעה מאבנים שיידו ערבים באל מועייר במזרח בנימין, נוסע נפצע מאבנים שיידו ערבים לעבר רכבו בהר חברון וחייל נוסף נפצע מאבנים שיידו ערבים באזור יריחו.

מספר כלי רכב של יהודים שהגיעו לפקוד קברי צדיקים בהר הזיתים בירושלים הותקפו השבוע באבנים. בהר גילה דרומית לירושלים הותקף בית באבנים בידי ערבים מכפר הוואלג'ה הסמוך.

אירוע חריג נוסף התרחש במהלך השבת האחרונה כאשר מטען הבשלה שהורכב מנפל של פצצת מרגמה בתוך צמיג בוער התפוצץ בסמוך לבסיס מבוא שילה בבנימין. בדרך כלל משתמשים ערבים במטעני הבשלה בבלוני גז, מוצר קל להשגה, והשימוש בפצצת מרגמה הוא חריג.

כמו כן התגלה בשבת האחרונה מטען חבלה שהשליכו ערבים לעבר איזור התעשייה ניצני עוז.

תמונות מאירועי השבוע: